আরজি করের তদন্ত করতে আরও ৯০ দিন সময় চাইল সিবিআই

কলকাতা: আরজি কর কাণ্ডের (RG Kar Case) তদন্তের জন্য অতিরিক্ত সময় চাইল সিবিআই (CBI)। তথ্য প্রমাণ লোপাট ও বৃহত্তর ষড়যন্ত্রের অভিযোগ উঠেছে। সেই কারণে তদন্তের জন্য আরও ৯০ দিন সময় চাইল কেন্দ্রীয় তদন্তকারী সংস্থা। সন্দীপ ঘোষ (Sandip Ghosh) ও অভিজিৎ মণ্ডলকে (Avijit Mondal) ফের জেরা করতে চায় সিবিআই। এদিন বিচারক সিবিআইয়ের আবেদন খারিজ করে দেন।

অন্যদিকে, শনিবার শিয়ালদহ আদালতে নির্যাতিতার পরিবারের পিটিশন দাখিল করেন। আদালতে নির্যাতিতার বাবা-মা নতুন করে তদন্তের আবেদন জানায়। এর আগেও নির্যাতিতার পরিবারের তরফে নতুন করে তদন্ত চেয়ে কলকাতা হাইকোর্টে আবেদন জানিয়েছিল। আদালত জানিয়েছিল নিম্ন আদালতের উপর ভরসা রাখতে হবে। এরপর শনিবার নতুন করে তদন্ত চেয়ে শিয়ালদহ আদালতে আবেদন জানালেন নির্যাতিতার বাবা-মা।

আরও পড়ুন:কেন্দ্রীয় বঞ্চনার প্রতিবাদের পথে তৃণমূল মহিলা কংগ্রেস

আরজি কর-কাণ্ডে ৩৫টি প্রশ্ন তুলে ফের তদন্তের আবেদন পরিবারের। নির্যাতিতার পরিবার CBI তদন্ত নিয়ে প্রশ্ন তুলে নতুন করে শিয়ালদা কোর্টে আবেদন জানায়। তাদের প্রশ্ন ‘রাতে একসঙ্গে খাওয়াদাওয়া, কিন্তু ফুড ডেলিভারি সংস্থার কাউকে কেন জিজ্ঞাসাবাদ নয়?’ ‘সেই রাতে যে ৪ ডাক্তারের সঙ্গে খাওয়া দাওয়া, তাদের কেন হেফাজতে নিয়ে জেরা নয়?’ ‘কোথায় খাওয়াদাওয়া হল? যে কন্টেনারে ডেলিভারি, সেটা কোথায়?’ ‘কেন তড়িঘড়ি সেমিনার রুমের লাগোয়া অংশ ভাঙা হচ্ছিল?’ ‘তড়িঘড়ি ক্রাইম সিনের লাগোয়া অংশ ভাঙা হচ্ছিল, তার তদন্ত কোথায়?’ পুলিশের ভূমিকা নিয়ে একাধিক প্রশ্ন তুলে শিয়ালদা কোর্টে পরিবার। কোন কারণে FIR-এ দেরি? তা নিয়েও তদন্ত হয়নি বলে অভিযোগ। দেহ সৎকারে তাড়াহুড়ো নিয়ে তদন্ত হয়নি বলে অভিযোগ পরিবারের। কেন পরিবারকে মেয়ের মৃতদেহ দেখতে দেওয়া হয়নি? প্রশ্ন পরিবারের।

দেখুন ভিডিও